Suchinthana/ta-wikipedia huggingface dataset:
சாரா டி. முகோபாத்தியாய்

முனைவர் சாரா டி. சுட்டீவ்ர்ட் முகோபாத்தியாய்  (Dr. Sarah T. Stewart-Mukhopadhyay)  ஓர் அமெரிக்க வானியலாளரும் கோள் அறிவியலாளரும் ஆவார். இவர் கோள் உருவாக்கம், கோள் நிலவியல், பொருள் அறிவியல் ஆய்வுகளுக்காக பெயர்பெற்றவர் ஆவார்.  இவர் தேடிசு கலிபோர்னியா பல்கலைக்கழகப் புவி, கோள் அறிவியல் துறைப் பேராசிரியராக உள்ளார்.  இவர் 2003 இல் இருந்து ஆர்வாடு பல்கலைக்கழகப் புவி, கோள் அறிவியல் துறை வருகைதரு பேராசிரியராகவும் உள்ளார். 
இவரை மக்கள் அறிவியல் இதழ் அரிய பத்து பேரறிஞர்களில் ஒருவராக அறிவித்துள்ளது. இவரை வானியல் இதழ் வானியலின் எழுச்சி விண்மீன் என 2013 இல் கூறியுள்ளது. கண்டுபிடிப்பு இதழ் இவரை 2015 இல் அரிய 100 அறிவியலாளரில் ஒருவராக அறிவித்தது.  இவர் அமெரிக்க வானியல் கழகத்தில் இருந்து தன்னிகரற்ற இளம் அறிவியலளர் சதனை விருதைப் பெற்றுள்ளார்.

இளமையும் கல்வியும் 
இவர் ஆர்வார்டு பல்கலைக்கழகத்தில் இருந்து 1995 இல் வானியற்பியலிலும் இயற்பியலிலும் இளவல் பட்டம் பெற்றார். She completed her இவர் 2002 இல் கலிபோர்னியா தொழில்நுட்ப நிறுவனத்தில் இருந்து முனைவர் பட்டத்தையும் பெற்றார்.

வாழ்க்கைப்பணியும் ஆராய்ச்சியும் 
இவர் ஆர்வார்டு அதிர்ச்சி அமுக்க ஆய்வகத்தின் இயக்குந்ராக உள்ளார்.  இவர் கால்டெக்கில், நம் சூரியக் குடும்பச் சூழலில்,  பனிக்கட்டியில் அதிர்ச்சிப் பரவலை  ஆய்வு செய்த முதல் பெண்மணி ஆவார். இவரது ஆய்வுக்குழு பெருமொத்தல்களிலும் மொத்தல் குழிப்பள்ளங்களிலும் கோள் உருவாக்கம் பற்றி ஆர்வம் கொண்டுள்ளது.
இவர் 2009 இல் உரேய் பரிசைப் பெற்றார். அதிர்ச்சித் தூண்டலால் உருவாகும் பனிக்கட்டி உருகல் ஆய்வு, செவ்வாய் மேற்பரப்பில் இப்போது முனைவாகச் செயல்படும் நிகழ்வு நீர்ம வடிவ நீரின் அரிப்பே என்பதை எடுத்துக்காட்ட உதவியது.

தகைமைகளும் விருதுகளும் 
இவர் 2009 இல்லமெரிக்க வானியல் கழகத்தின் கோள் அறிவியல் பிரிவில் இருந்து அரோல்டு சி. உரேய் பரிசைப் பெற்றார். இவர் 2001 இல் அமெரிக்க புவியிய்ல் கழகத்தில் இருந்து இசுடீபன் ஈ. துவோர்னிக் கோள் நிலவியல் மாணவர் கட்டுரை விருதைப் பெற்றார். இவர் 2002 இல் வாழ்சிங்ட்ன், கார்னிகி நிறுவனத்தில் குரோவ் கார்ல் கில்பர்ட் முதுமுனைவர் ஆய்வுநல்கையைப் பெற்று ஆய்வைத் தொடங்கினார்.  இவர் 2003 இல் அறிவியலாளருக்கும் பொறியிய்லாளருக்குமான குடியரசுத் தலைவரின் தொடக்கநிலை வாழ்க்கைப்பணி விருதைப் பெற்றார்.

மேற்கோள்கள்

வெளி இணைப்புகள்
 
 The Surprising State of the Earth after the Moon-Forming Giant Impact - Sarah Stewart (SETI Talks), Jan 28, 2015

வாழும் நபர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
அமெரிக்கக் கோள் அறிவியலாளர்கள்
பெண் வானியலாளர்கள்
பெண் கோள் அறிவியலாளர்கள்
ஆர்வர்டு பல்கலைக்கழக முன்னாள் மாணவர்கள்
ஆரோசிடைபைட்டு

ஆரோசிடைபைட்டு (Aurostibite) என்பது பைரைட் கனிமக் குழுவில் உறுப்பினராக இருக்கும் ஓர் சமச்சீர் அளவுடைய  தங்க ஆண்டிமோனைடு கனிமமாகும். 1952 ஆம் ஆண்டில் நீர்வெப்ப தங்க-படிகக்கல் இழைகளாக ஆரோசிடைபைட்டு கண்டுபிடிக்கப்பட்டது. கந்தகக்-குறைபாடுள்ள சூழல்களில் மற்ற ஆண்டிமோனிய கனிமங்கள் காணப்பட்டன. கனடாவின் வடமேற்கு நிலப்பகுதிகளின் தலைநகரமும் மிகப்பெரிய நகரமும் ஆன யெலோனைஃப் நகரம் மற்றும் கனடாவின் வடகிழக்குப் ஒண்டாரியோ பகுதியிலுள்ள திமிசுகாமிங் மாவட்டத்திலும் ஆரோசிடைபைட்டு கிடைக்கிறது. ஆண்டிமோனைடுகள் அரிதான வகை கனிமங்களாகக் கருதப்பட்டு அவற்றை கனிமவியலாளர்கள் சல்பைடு தாதுக்கள் என்று வகைப்படுத்துகின்றனர்.

மேற்கோள்கள் 

தங்கத்தின் கனிமங்கள்
ஆண்டிமோணைடுகள்
ஆண்டிமோணைடு கனிமங்கள்
கனிமங்கள்
கனசதுரக் கனிமங்கள்
காரென் மாசுதெர்சு

காரென் மாசுதெர்சு (Karen Masters) (பிறப்பு: 1979) ஒரு வானியற்பியல் இணைப் பேராசிரியர் ஆவார். இவர் பால்வெளி உருவாக்கத்தில் ஆர்வம் உள்ளவர். இவர் பென்சில்வேனியா, ஏவர்போர்டு கல்லூரியில் பணிபுரிகிறார். இவர் பால்வெளி விலங்குக் காட்ட்சி எனும் மக்கள் அறிவியல் திட்ட்த்தில் திட்ட அறிவியலாளராக உள்ளார். இவர் பால்வெளிப் படமலர்ச்சி ஆய்வில் வகைபாட்டியல் முறையைப் பின்பற்றுகிறார்.

காரென் மாசுதெர்சு பர்மிங்காமில் பிறந்தார். இங்கிலாந்தின் நன்னியேட்டன் நகரத்திலுள்ள மன்னர் நான்காம் எட்வர்டு கல்லூரியில் படித்தார். 2000 ஆம் ஆண்டில் ஆக்சுபோர்டு பல்கலைக்கழகத்தில் இயற்பியலில் இளநிலை பட்டம் பெற்றார்.   மார்த்தா எய்ன்சு  மற்றும் இரிக்கார்டோ கியோவனெல்லியின் மேற்பார்வையின் கீழ் 2005 ஆம் ஆண்டில் கார்னெல் பல்கலைக்கழகத்தில் இருந்து வானியல் துறையில் முனைவர் பட்டம் பெற்றார்.

மேற்கோள்கள்

வெளி இணைப்புகள்

வாழும் நபர்கள்
பிரித்தானிய வானியலாளர்கள்
பெண் வானியலாளர்கள்
பெண் இயற்பியலாளர்கள்
பெண் வானியற்பியலாளர்கள்
1979 பிறப்புகள்
ஆரிகுப்ரைடு

ஆரிகுப்ரைடு (Auricupride) என்பது Cu3Au என்ற மூலக்கூற்று வாய்ப்பாட்டைக் கொண்ட ஒரு கனிமமாகும். தாமிரம் மற்றும் தங்கம் ஆகிய உலோகங்கள் சேர்ந்து உருவாகும் இச்சேர்மம் ஓர் இயற்கையாகத் தோன்றும் கலப்புலோகமாக கருதப்படுகிறது. தேவைக்கேற்ப வளைத்துக் கொள்ளும் வகையில் மணிகளாக அல்லது தட்டுகளாக கனசதுரப் படிக அமைப்பில்  இது படிகமாகிறது. சிவப்புச் சாயல் கொண்ட மஞ்சள் நிறத்தில் ஒளிபுகாத் தன்மையை ஆரிகுப்ரைடு வெளிப்படுத்துகிறது. 3.5 என்ற கடினத்தன்மை மதிப்பும் 11.5 என்ற ஒப்படர்த்தி மதிப்பையும் இது பெற்றுள்ளது

மற்றொரு மாறுபட்ட வடிவமான டெட்ரா- ஆரிகுப்ரைடு என்ற கனிமமும் அறியப்படுகிறது. வெள்ளி உலோகம் இடம்பெற நேர்ந்தால் (Cu3(Au,Ag)) அர்கென்டோகுப்ரோ ஆரைடு என்ற கனிமமாக இது காணப்படுகிறது

உருசியாவின் யூரல் மலைத்தொடரில் 1950 ஆம் ஆண்டில் ஆரிகுப்ரைடு கண்டுபிடிக்கப்பட்டதாக விவரிக்கப்படுகிறது. தாழ்வெப்பநிலையில் கலப்படமில்லாத செர்பென்டைனைட்டுகளாகவும், கிட்டத்தட்ட ஒடுக்க ஏற்ற சிவப்பு நிற படிவுகளாகவும் ஆரிகுப்ரைடு காணப்படுகிறது.  சிலி, அர்கெந்தீனா, தாசுமேனியா, உருசியா, சைப்பிரசு, சுவிட்சர்லாந்து மற்றும் தென்னாப்பிரிக்கா. போன்ற நாடுகளில் ஆரிகுப்ரைடு காணப்படுகிறது. 

பன்னாட்டு கனிமவியலாளர் சங்கம் ஆரிகுப்ரைடு கனிமத்தை Auc என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 

National Pollutant Inventory - Copper and compounds fact sheet

செப்புக் கலப்புலோகங்கள்
தங்கத்தின் கனிமங்கள்
கனசதுரக் கனிமங்கள்
கனிமங்கள்
கலப்புலோகங்கள்
தாயகத் தனிமக் கனிமங்கள்
கூத்தாநல்லூர் வட்டம்

கூத்தாநல்லூர் வட்டம் (Koothanallur)  தமிழ்நாட்டின்  திருவாரூர் மாவட்டத்தின்  8 வருவாய் வட்டங்களில் ஒன்றாகும். . நீடாமங்கலம் வட்டத்தின் 55 வருவாய் கிராமங்களைக் கொண்டு கூத்தாநல்லூர் வருவாய் வட்டம் 2016ல் நிறுவப்பட்டது. இவ்வட்டத்தின் வட்டாட்சியர் அலுவலகம் கூத்தாநல்லூரில் இயங்குகிறது. கூத்தாநல்லூர் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

கூத்தாநல்லூர் வட்டம் 55 வருவாய் கிராமங்களைக் கொண்டுள்ளது.

மேற்கோள்கள்

திருவாரூர் மாவட்ட வட்டங்கள்
தையல் இலை

தையல் இலை (Patravali, Pattal, Vistaraku, Vistar, Khali) என்பது இந்தியாவில் உணவு உண்ண உலர்ந்த இலைகளைக் கொண்டு செய்யப்படும் உண்கலமாகும். இது பெரும்பாலும் குங்கிலிய இலை, மந்தார இலை ஆகியவற்றைக் கொண்டு செய்யப்படுகிறது. ஆலிலையும் இதற்குப் பயன்படுத்தப்படுகிறது.  6 முதல் 8  இலைகளை சிறு ஈர்க்குச்சிகளைக் கொண்டு வட்ட வடிவில் தைத்து இது தயாரிக்கப்படுகிறது. இந்த இலைகள் திருவிழாக்கள் மற்றும் கோயில்களில் பாரம்பரியமாக வழங்கப்படும் சாப்பாட்டுக்கு பயன்படுத்தப்படுகிறது. இது இந்தியாவில் ஒரு குடிசைத் தொழிலாக, பெண்கள் வீட்டிலிருந்தே செய்யக்கூடியவேலையாக உள்ளது.

வரலாறு 
பண்டைய காலத்தில் இந்து முனிவர்கள் பிறர் உண்ட பாத்திரங்களைப் பயன்படுத்தாமல் உண்ண இது பரவலாக பயன்படுத்தப்பட்டது. மேலும் இது கோயில் பிரசாதம். திருவிழா விருந்துகள், விருந்தினர்கள் உண்ண வழக்கமாக பயன்படுத்தப்பட்டது.

பாரம்பரிய தயாரிப்புமுறை 

தையலிலையானது பெரும்பாலும் குங்கிலியம், மந்தாரை, புரசு, பலா போன்ற தாவரங்களின் இலைகளைக் கொண்டு தயாரிக்கப்படுகிறது. முதலில் பச்சையாக சேகரிக்கப்பட இலைகள் ஒரு கயிற்றில் கட்டப்பட்டு நன்கு வெளியில் காயவைக்கப்படுகின்றன. பின்னர் காய்ந்த இலைகளை தண்ணீரில் உறவைக்கின்றனர். ஊரவைத்த இந்த இலைகளை சுத்தப்படுத்தி  துணிகளில் சுற்றி அதன்மீது அகலமான கற்களை பாரமாக வைத்து இலைகளை சமன் படுத்துகின்றனர். இதன்பிறகு மூன்றாக பிளந்த ஈர்க்குச்சியை கொண்டு இலைகளை ஓன்று சேர்த்து தைக்கின்றனர். தைத்த இலைகளை ஒன்றன்மீது ஒன்றாக அடுக்கி இலைகள்மீது மீண்டும் அகன்ற கல்லை வைத்து சமன்படுத்துவர். இத்தனை நிலைகளைக் கடந்து தையல் இலை உருவாகிறது.

பழக்கத்தில் உள்ள பகுதிகள் 
இந்த உண்கலமானது இந்தியாவில் ஆந்திரப் பிரதேசம், உத்தரப் பிரதேசம், மகாராட்டிரம், சார்க்கண்ட், ஒடிசா, மேற்கு வங்காளம், கருநாடகம், தெலுங்கானா, தமிழ்நாடு  போன்ற மாநிலங்களில் உள்ள வறண்ட ஊரகப் பகுதிகளில் பிரபலமாக உள்ளது. காராநாடகத்தில் உள்ள தர்மஸ்தலாவில் உள்ள மஞ்சுநாதர் சுவாமி கோயிலில் ஆயிரக்கணக்கான பக்தர்களுக்கு அளிக்கப்படும் அன்னதானத்திற்கு இப்போதும் இந்த தையல் இலைகளே  பயன்படுத்தப்படுகின்றன.

பழங்காலத்தில் 
வாழை போன்றவை மிகுதியாக வளராத வறண்ட நிலப்பகுதிகளில் இந்த இலைகளை சேகரித்து தைத்து வைத்து பல மாதங்கள் இருப்புவைத்து பயன்படுத்தக் கூடியதாக அக்காலத்தில் இருந்தது. வாழை இலை போன்றவைவற்றை ஓரிரு நாட்கள்தான் இருப்பு வைக்க இயலும் என்ற நிலையில், இந்த தையலிளைகளை நீண்டகாலம் சேமித்து வைத்து பயன்படுத்து இயல்வது சிறப்பு.

தற்காலத்தில் 
தற்காலத்தில் இந்த இலைகளுக்கு அடியில் தாள் போன்றவற்றை ஒட்டி தட்டுபோன்ற விளிம்புகள் கொண்டதாக நேர்த்தியான வடிவமைப்பில் இயந்திரங்களால் தயாரிக்கப்படுகிறது. அதன் பாரம்பரிய சுற்றுச்சூழல் இயல்பு மற்றும் உயிர்ச்சிதைவுறு இயல்பு காரணமாக இதன் பாரம்பரிய மரபு மீண்டு வருகின்றது.

மேலும் காண்க 

 வாழை இலை

மேற்கோள்கள் 

இந்து சமய வழிபாட்டுப் பொருட்கள்
அராகைட்டு

அராகைட்டு (Arakiite) என்பது (Zn,Mn2+)(Mn2+,Mg)12(Fe3+,Al)2(As3+O3)(As5+O4)2(OH)23  என்ற வாய்பாட்டால் விவரிக்கப்படும் ஒரு வகை கனிமமாகும் . கனிமவியல் உலகில் ஆர்சனைட்டு மற்றும் ஆர்சனேட்டு இரண்டும் கலந்த அபூர்வமான கனிமமாக இது கருதப்படுகிறது. எமட்டோலைட்டு கனிமத்தின் விகிதவியல் அளவுகளை ஒத்த கனிமம் அராகைட்டு ஆகும்.  சுவீடன் நாட்டிலுள்ள பிரபலமான சுரங்கப்பகுதியான லேங்பான் மாங்கனீசு பாறைப் படிவுப்பகுதியிலிருந்து கிடைக்கக் கூடிய அபூர்வமான கனிமங்களில் இதுவும் ஒன்றாகும். கிராய்சுலைட்டு, மக்கோவெர்னைட்டு என்பவை ஆர்சனைட்டு மற்றும் துத்தநாகம் இரண்டையும் உள்ளடக்கிய பிற கனிமங்களாகும் .

பன்னாட்டு கனிமவியல் சங்கம் அராகைட்டு கனிமத்தை Ark)Bss Msy என்ற குறியீட்டால் அடையாளப்படுத்துகிறது.

மேற்கோள்கள் 

துத்தநாகக் கனிமங்கள்
மாங்கனீசு கனிமங்கள்
இரும்புக் கனிமங்கள்
ஆர்சனேட்டு கனிமங்கள்
கனிமங்கள்
ஒற்றைச்சரிவச்சுக் கனிமங்கள்
இரும்பு(III) கனிமங்கள்
மாங்கனீசு(II) கனிமங்கள்
மானூர் வட்டம்

மானூர் வட்டம், தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் மானூரில் உள்ளது. இவ்வட்டத்தில் மானூர் ஊராட்சி ஒன்றியம் உள்ளது. 

இவ்வட்டத்தில் மானூர், வன்னிக்கோனந்தல் மற்றும் தாழையூத்து  என 3 உள்வட்டகளும், 66  வருவாய் கிராமங்களும் உள்ளது.

மேற்கோள்கள்

திருநெல்வேலி மாவட்ட வட்டங்கள்
சேரன்மாதேவி வட்டம்

சேரன்மாதேவி வட்டம், தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும்.  இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் சேரன்மாதேவியில் உள்ளது. 

இவ்வட்டத்தில் முக்கூடல், சேரன்மாதேவி, மேலச்சேவல் மற்றும் பாப்பாக்குடி என 4 உள்வட்டங்களும், 51 வருவாய் கிராமங்களும் உள்ளது. இவ்வட்டத்தில் சேரன்மாதேவி ஊராட்சி ஒன்றியம் உள்ளது.

மேற்கோள்கள்

திருநெல்வேலி மாவட்ட வட்டங்கள்
சதக்கத்துல்லா அப்பா கல்லூரி

சதக்கத்துல்லாஹ் அப்பா கல்லூரி (Sadakathullah Appa College) என்பது இந்தியாவின், தமிழ்நாடு மாநிலத்தில், திருநெல்வேலி மாவட்டம், பாளையங்கோட்டையில் அமைந்துள்ள அரசு உதவிபெறும் ஒரு கலை மற்றும் அறிவியல் கல்லூரி ஆகும். இக்கல்லூரியானது 1971 ஆம் ஆண்டு நிறுவப்பட்டது. இக்கல்லூரி  மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.

வரலாறு 
திருநெல்வேலி மாவட்டத்தில் கணிசமான இஸ்லாமிய மக்கள் வசிக்கின்றனர். இவர்களின் உயர்படிப்பிற்காக, இஸ்லாம் மக்களின் அர்ப்பணிப்பு மற்றும் முயற்சியின் காரணமாக, புகழ்பெற்ற அரபு அறிஞரான சதக்கத்துல்லாஹ் அப்பா என்பவர் பெயரில் இக்கல்லூரியானது, 1971 ஆம் ஆண்டில் தொடங்கப்பட்டது. இக்கல்லூரியின் குறிக்கோள் "இறைவா, எனக்கு அருளும் ஞானமும் தருவாயக" என்பதாகும். இக்கல்லூரியானது 40 ஏக்கர் பரப்பளவில் கட்டப்பட்டு சதக்கத்துல்லாஹ் அப்பா கல்விச் சங்கத்தால் இயங்குகிறது. முதலில் மதுரை காமராஜர் பல்கலைக்கழகத்துடன் 20 ஆண்டுகளாக இணைக்கப்பட்டது. பின்னர் 1990 ஆம் ஆண்டில் திருநெல்வேலியில் மனோன்மணியம் சுந்தரனார் பல்கலைக்கழகம் உருவாகியபோது இப்பல்கலைக்கழக வரம்பின்கீழ் இணைக்கப்பட்டது.

துறைகள் 

அறிவியல்

 இயற்பியல் துறை
 வேதியியல் துறை
 கணிதத்துறை
இக் கல்லுாியில் கணிதத்துறை 1972 ஆம் ஆண்டு முதன் முதலாக தொடங்கப்பட்டது. மாணவ மாணவிகளின் கணிதத்தின் மேல் கொண்ட ஆர்வத்தின் காரணமாக 2007-2008 ஆம் ஆண்டு இத்துறையில் முதுகலை கணிதம் ஆரம்பம் செய்யப்பட்டது.  

 விலங்கியல்துறை

விலங்கியல் துறை 1973ஆம் ஆண்டு 48 மாணவர்களுடன் தொடங்கப்பட்டது. பட்டப்படிப்பை தவிர, பட்டு வளர்ச்சியில் சான்றிதழ், பட்டயம் மற்றும் மேம்பட்ட பட்டயப் படிப்புகளும் இத்துறையில்  வழங்கப்படுகின்றன.

துறை மிகவும் உற்சாகமான மற்றும் அர்ப்பணிப்புள்ள ஆசிரியர்களைக் கொண்டுசெயல்பட்டு வருகிறது  மேலும்  பயன்பாட்டு ஊட்டச்சத்து மற்றும் பொது சுகாதாரம் மற்றும் தாவரவியல் ஆகிய பாடங்களையும் இணை பாடங்களாக இத்துறை வழங்கிவருகிறது.

இத்துறை 2017-2018 ஆம் கல்வியாண்டு முதல் முதுகலை விலங்கியல் பாடங்களை வழங்கும் முதுகலை துறையாக 2017 ஆம் ஆண்டில் முதுகலை துறையாக தரம் உயர்த்தப்பட்டது.
 கணினி அறிவியல் துறை
 நுண்ணுயிரியல் துறை
 உடற்கல்வி துறை
 வாழ்க்கை அறிவியல்துறை
 ஊட்டச்சத்து மற்றும் மருத்துவ பத்தியம் துறை

கலை மற்றும் வணிகம்

 தமிழ் துறை
 அரபி துறை
 ஆங்கிலத் துறை
 வரலாற்று துறை
 பொருளியல் துறை
 வணிகவியல் துறை 
வணிக நிர்வாகவியல் துறை
 வணிகவியல் துறை (நிதியியல்) 
 வணிகவியல் துறை (ஹனர்ச்)

மேற்கோள்கள் 

திருநெல்வேலி மாவட்டத்திலுள்ள தனியார் கலைக் கல்லூரிகள்
தமிழ்நாட்டிலுள்ள இசுலாமியக் கல்லூரிகள்
மனோன்மணியம் சுந்தரனார் பல்கலைக்கழக இணைவுக்கல்லூரிகள்
ஆர்சனைடு கனிமம்

ஆர்சனைடு கனிமம் (Arsenide mineral) என்பது ஆர்சனைடை அதனுடைய பிரதான எதிர்மின் அயனியாக கொண்டிருக்கும் வகை கனிமமாகும். கனிமங்களை வகைப்படுத்தும் தனா மற்றும் சிட்ருன்சு திட்டம் இரண்டும் ஆர்சனைடுகளை சல்பைடு தொகுதிகளில் சேர்த்து குழுவாக்குகின்றன .

எடுத்துக்காட்டுகள் 
 அல்கோடோனைட்டு 
 தோமெய்கைட்டு 
 லோயில்லிங்கைட்டு - FeAs2
 நிக்கெலின் - NiAs
 ராம்மெல்சுபெர்கைட்டு - NiAs2
 சாப்லோரைட்டு - (Co,Fe)As2
 சிகுட்டருடைட்டு - (Co,Ni)As3
 சிபெரிலைட்டு - PtAs2

மேற்கோள்கள் 

கனிமங்கள்
ஆர்சனைடு கனிமங்கள்
கயத்தாறு புனித ஆரோக்கிய அன்னை ஆலயம்

தூத்துக்குடி மாவட்டத்தில் உள்ள புதுமை நகர் கயத்தாறு புனித ஆரோக்கிய அன்னையின்​ திருத்தல வரலாறு 

தென் தமிழ்நாட்டின் வரலாற்றில் சரித்திர முக்கியத்துவம் வாய்ந்த புகழ்மிக்க கத்தோலிக்க திருச்சபைகளில் ஒன்றான கயத்தாறு புதுமை புனித ஆரோக்கிய அன்னை ஆலயம் 113 ஆண்டுகளை தழுவி நிற்கிறது. 

1898 ம் ஆண்டு நிறுவப்பட்டுள்ளது.

ஆலயத்தின் அருகில் மாதாவின் புதுமை கிணறு உள்ளது. ஆரம்பத்தில் சிறிய கோவிலாக இருந்தது.

பின்னர் நெருக்கடி காரணமாக 1998 ஆம் ஆண்டு ஊர்மக்கள் உதவியோடு அப்போதைய பங்குத்தந்தை ம. சார்லஸ் அடிகளாரின் முழு முயற்சியோடும் 2000 ஆம் ஆண்டு புதிய கோபுர கோவிலாக எழுப்பட்டது.

ஆலயம் 110 அடி நீளம் 41 அடி அகலம் 90 அடி உயரத்திலும் கோபுரம் கட்டப்பட்டுள்ளது.

கோபுரத்தின் அருகில் கடலில் கப்பல் மிதந்து வருவது போல் மாதா வந்து புயலை அடக்கியவாறு காட்சியாளிப்பது போல் ஆலயம் கட்டப்பட்டு 2001 ஆம் ஆண்டு மே மாதம் 13 ஆம் தேதி திறக்கப்பட்டது.

ஒவ்வொரு ஆண்டும் மே மாதம் 13 தேதி ​ ஆலய திறப்பு விழா அன்று அன்னதானம் வழங்கி கொண்டாடப்படுகிறது.

அன்னையின் பிறந்தநாள் பெருவிழா ஒவ்வொறும் ஆண்டும் ஆகஸ்ட் 30 ஆம் தேதி கொடியேற்றத்துடன் தொடங்கி  
செப்டம்பர் 8 தேதி வரை  10 நாட்கள் 
வெகு விமரிசையாக திருவிழா நடைபெறும்.

செப்டம்பர் 7 தேதி 9 ஆம் திருநாள் மாலை சிறப்புதிருப்பலியும் வாணவேடிக்கையுடன் கூடிய அதிதூதர்மிக்கேலல்யார், புனித செபஸ்தியார், புனித அந்தோணியார், புனித சவேரியாரின் சொருபங்கள் தாங்கிய சிறப்பாக நடைபெறும்.

செப்டம்பர் 8 தேதி பத்தாம் திருவிழா அதிகாலை ஆயர்களின் ஆடம்பர கூட்டு திருப்பலியுடன் 35 அடி உயரமுள்ள வெள்ளிதேரில் ஆரோக்கிய தாய் அமர்ந்து புதுமை நகரின் வீதிகளில் வலம் வந்து மக்களுக்கு எண்ணற்ற வரங்களை அள்ளித்தருகிறாள்.

மாலை தேர்நிலையை வந்தடைந்ததும் கொடியிறக்கப்பட்டு திருவிழா இனிதே நிறைவடைகிறது.

தமிழகத்தின் அனைத்து மாவட்டங்களிலும் இருந்து கயத்தாறுக்கு பேருந்து வசதிகள் உள்ளது.

திருநெல்வேலி செல்லும் வழியில் கோவில்​ப்பட்டிக்கு அடுத்து அமைந்துள்ளது.

மேற்கோள்கள் 
 

தூத்துக்குடி மாவட்டத்திலுள்ள கிறித்தவக் கோயில்கள்
அக்சாயிட்டு

அக்சாயிட்டு (Aksaite) என்பது (Mg[B6O7(OH)6]·2H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கசக்கித்தான் நாட்டில் கிடைக்கிறது. 

பன்னாட்டு கனிமவியல் சங்கம் அக்சாயிட்டு கனிமத்தை Aks என்ற குறியீட்டால் அடையாளப்படுத்துகிறது.

வரலாறும் பெயர்க்காரணமும் 
அக்சாய் என்ற இடத்தில் கண்டறியப்பட்டதால் இக்கனிமத்திற்கு அக்சாயிட்டு என்ற பெயர் சூட்டப்பட்டது.
1963 ஆம் ஆண்டு மேற்கு கசக்கித்தான் நாட்டிலுள்ள அக்-சாய் என்ற சமவெளியில் இக்கனிமம் கண்டறியப்பட்டது.

மேற்கோள்கள் 

கனிமங்கள்
மக்னீசியக் கனிமங்கள்
நெசோபோரேட்டுகள்
அலார்சைட்டு

அலார்சைட்டு (Alarsite) என்பது AlAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் அலுமினியமும் ஆர்சனேட்டும் கலந்த கனிமமாகக் கருதப்படுகிறது. இக்கனிமங்களின் உட்கூறுகளை அடிப்படையாகக் கொண்டே பெயர் வருவிக்கப்பட்டுள்ளது. நொறுங்கக் கூடியதாகவும் நிறைவுறா படிக முகப்பும் கொண்ட மணிகளாக முக்கோணச் சீர்மையில் அலார்சைட்டு தோன்றுகிறது. 5 முதல் 5.5 என்ற மோவின் கடினத்தன்மை மதிப்பும் 3.32 என்ற ஒப்படர்த்தியும் கொண்டதாக இக்கனிமம் உள்ளது.நிறமற்றும் வெளிர் மஞ்சள் சாயலும் கொண்டு பகுதியாக ஒளி உமிழக்கூடிய பண்பைக் கொண்டுள்ளது. கண்ணாடி போன்ற பளபளப்பு கொண்ட இக்கனிமம் ஓரச்சு (+) உடன் ஒளிவிலகல் குறிப்பெண் nω = 1.596 மற்றும் nε = 1.608 அளவுகளை பெற்றுள்ளது.

உருசியாவின் தூரக்கிழக்கு பிரதேசம், கம்சாத்கா பிரதேசம், டோல்பாச்சிக் எரிமலையில் உள்ள நீராவித் துளைகள் போன்ற இடங்களில் காணப்பட்டதாகத் தெரிவிக்கப்படுகிறது.பெதோட்டோவைட்டு, கிளியுசெவ்சிகைட்டு, லாமெரைட்டு, நபோகோயிட், அட்லாசோவைட்டு, லேங்பெய்னைட்டு, ஏமடைட்டு மற்றும் டெனோரைட்டு போன்ற கனிமங்களுடன் கலந்தும் அலார்சைட்டு காணப்படுகிறது. 

பன்னாட்டு கனிமவியல் சங்கம் அலார்சைட்டு  கனிமத்தை Ars என்ற குறியீட்டால் அடையாளப்படுத்துகிறது.

மேற்கோள்கள் 

ஆர்சனேட்டு கனிமங்கள்
அலுமினியம் கனிமங்கள்
முக்கோணவமைப்புக் கனிமங்கள்
உருசியாவின் நிலவியல்
நியா இமாரா

நியா இமாரா (Nia Imara) ஓர் அமெரிக்க வானியற்பியலாளரும் கலைஞரும் ஆவார். இவர் பெர்க்கேலி கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்ற முதல் ஆப்பிரிக்க அமெரிக்கப் பெண்மணியாவார்.

கல்வி 

இவர் சான்பிரான்சிசுகோ வளைகுடாப் பகுதியில் வளர்ந்தார். இவர் கென்யான் கல்லூரியில் சேர்ந்து கணிதவியலிலும் இயற்பியலிலும் இளவல் பட்டம் பெற்றார். இவர் பட்ட மேற்படிப்புக்காக பெர்க்கேலி கலிபோர்னியா பல்கலைக்கழகம் சென்றார். இவர் அங்கு 2010 இல் முனைவர் பட்டம் பெற்றார். அப்பல்கலைக்கழகத்தில் முனைவர் பட்டத்தை வானியற்பியலில் பெற்ற முதல் ஆப்பிரிக்க அமெரிக்கப் பெண்மணி இவரே ஆவார். இவரது முனைவர் பட்ட ஆய்வுரை பெருமூலக்கூற்று முகில்களின் உருவாக்கமும் படிமலர்ச்சியும் (The Formation and Evolution of Giant Molecular Clouds) என்பதாகும்.

ஆராய்ச்சி

ஆர்வார்டு பல்கலைக்கழகத்தின்  வருங்காலப் புலத் தலைவர்கள் நிகழ்ச்சியின் முதல் முதுமுனைவர் பட்ட ஆய்வாளரானார்.  இவர் 2017 இல் ஆர்வார்டு சுமித்சோனிய வானியற்பியல் மையத்தில் ஜான் ஆர்வார்டு தகைமை அறிவியல் ஆய்வாளராக அமர்த்தப்பட்டார்.  இவர் பால்வெளிப் பொருண்மையையும்  உருவாக்க வீதங்களையும் தூசு வெப்பநிலைகளையும் இணைக்கும் கணிதவியல் படிமத்தை உருவாக்கினார்.

முனைவான கலை ஈடுபாடும் செயல்பாடும் 
இமாரா திரைச்சீலை நெய்வன ஓவியர். இவர் 2014 இல் முதல் காதல் எனும் சொந்தக் கலைக் காட்சியரங்கினைத் திறந்தார். இவர் ஓக்லாந்தில் 2015 இல் பல தொடர்கலைக்காட்சிகளை நடத்தி, அதனால் ஓக்லாந்துக் குடும்பங்களில் நிகழ்ந்த பாலினச் சமமை மேம்பாட்டை ஆய்வு செய்தார்.

 
இவர் பாலின மேம்பாட்டுக்காகவும் ஆண்-பெண் பொதுக் கல்விக்காகவும் பாடுபட்டவர்.

மேற்கோள்கள்

வெளி இணைப்புகள் 

"This Astrophysicist Makes Stellar Nurseries That Fit in the Palm of Your Hand" Scientific American  (February 21, 2024), transcription of their video describing "How artist and astrophysicist Nia Imara makes 3-D prints of the birth of stars."

ஆப்பிரிக்க அமெரிக்க அறிவியலாளர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
பெண் வானியற்பியலாளர்கள்
பெண் வானியலாளர்கள்
அமெரிக்க இயற்பியலாளர்கள்
ஆப்பிரிக்க இயற்பியலாளர்கள்
ஆப்பிரிக்கப் பெண் அறிவியலாளர்கள்
அமெரிக்கப் பெண் அறிவியலாளர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்
அஜய் மணிக்ராவ் கான்வில்கர்

அஜய் மணிக்ராவ் கான்வில்கர் (  Ajay Manikrao Khanwilkar 30, சூலை 1957) என்பவர் இந்திய உச்சமன்ற நீதிபதி ஆவார். 2016 மே மாதம் 13 முதல் இப்பதவியை வகித்து வருகிறார்.

மும்பை கீழமை நீதி மன்றங்களிலும் உயர்நீதிமன்றத்திலும் வழக்குரைஞராகப் பணியாற்றினார். 1982 பிப்பிரவரி 10 இல் முதன் முதலாக  வழக்குரைஞராகப் பதிவு செய்து கொண்டார். குடிமையியல், குற்றவியல், அரசியல் சட்ட சம்பந்தமான வழக்குகளில் தம் பணிகளை ஆற்றினார்.

மும்பை உயர்நீதி மன்றத்தில் 2002 எப்பிரல் 8 இல் நிலையான நீதிபதி ஆனார். பிறகு 2013 ஏப்பிரல் 4இல் இமாச்சல பிரதேச உயர்நிதிமன்ற முதன்மை  நீதிபதியாகவும் 2013 நவம்பர் 24 இல் மத்தியப் பிரதேச உயர்நீதிமன்ற முதன்மை நீதிபதியாகவும் ஆனார்.

மேற்கோள்

இந்திய உச்ச நீதிமன்ற நீதிபதிகள்
1957 பிறப்புகள்
கூகுள் பே

கூகுள் பே (Google Pay) என்பது கூகுள் நிறுவனம் உருவாக்கிய ஒரு எண்ணிமப் பணப்பை ஆகும்.  செல்லிடத் தொலைபேசி, ஆண்ட்ராய்டு, கைக் கணினி போன்ற கருவிகளின்  வலைத்தளம் வழியாக பணம் செலுத்தவும் மற்றும் பொருட்களை வாங்குவதற்கும் இது பயன்படுகிறது. சனவரி 8,2018 இல் கூகுள் நிறுவனம் அதனுடைய பழைய பணம் செலுத்தும் முறைகளான ஆண்ட்ராய் பே மற்றும் கூகுள் வாலட்  போன்றவற்றை ஒருங்கிணைத்து கூகுள் பே என அறிவித்தது. ஆண்ட்ராய்டு பே என்பது கூகுள் பே என பெயர் மாற்றம் செய்யப்பட்டது. மேலும் இது கூகிள் குரோமினுடைய தானாகவே நிரப்பிக் கொள்லும் வசதியையும் கொண்டுள்ளது.இந்தச் செயலியில் ஆண்ட்ராய்டு பே மற்றும் கூகுள் வாலட் போன்ற செயலிகளிலிருந்து பணம் செலுத்தும் மற்றும் பணம் பெறுவதற்கு வேண்டுதல் அனுப்புதல் ஆகிய வசதிகளும் இதில் உள்ளது.

பயன்படுத்தும் நாடுகள்

மேற்கோள்கள்

வெளியிணைப்புகள் 
 அதிகாரப்பூர்வ வலைத்தளம்

கூகுள் மென்பொருள்
கூகுள்
செயலிகள்
குன்னம் பெரம்பலூர் மாவட்டம்

குன்னம் (Kunnam), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இவ்வூர் குன்னம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். தஞ்சாவூர் முதல் ஆத்தூரை இணைக்கும் தேசிய நெடுஞ்சாலை எண் 136-இல் அமைந்திருக்கும் இவ்வூரில் இவ்வட்டார தாலுகா அலுவலகம் அமைந்துள்ளது. குன்னம் நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.

போக்குரவரத்து

பேருந்து போக்குவத்து
தஞ்சாவூர், அரியலூர், பெரம்பலூர், ஜெயங்கொண்டம், ஆத்தூர், திருச்சி பகுதிகளுக்கு எல்லா நேரமும் பேருந்து வசதி உண்டு

தொடருந்து
அரியலூர் தொடருந்து நிலையம் மிக அருகாமையில் உள்ள தொடருந்து நிலையம் ஆகும். 12 கிலோமீட்டர் தொலைவு

பெரம்பலூர் மாவட்ட ஊராட்சிகள்
பெரம்பலூர் மாவட்டத்திலுள்ள கிராமங்கள்
அராடைட்டு

அராடைட்டு (Aradite) என்பது BaCa6[(SiO4)(VO4)](VO4)2F என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும் .  அராடைட்டும் அதனுடைய பாசுபரசை ஒத்த அமைப்புக் கனிமமான  சாடோவைட்டும்  ஆட்ரூரிம் என்ற நிலவியல் தோற்றத்தினை உருவாக்கும் செயல்முறையில் , பரலவாசு எனப்படும் வெப்பவெளியுரு மாற்றத்தினால் உருவாகும் பாறை வகைகளில் காணப்படுகின்றன. இவ்விரண்டு கனிமங்களும் நாபிமுசாயிட்டு கனிமத்தின் கட்டமைப்பை ஒத்த கட்டமைப்பைப் பெற்றுள்ளன. இம்மூன்று கனிமங்களின் கட்டமைப்பும் ஏட்ரூரைட்டின் கட்டமைப்புடன் தொடர்பு கொண்டுள்ளன . பன்னாட்டு கனிமவியல் சங்கம் Ara என்ற குறியீட்டால் அராடைட்டை அடையாளப்படுத்துகிறது.

மேற்கோள்கள் 

சிலிக்கேட்டு கனிமங்கள்
வனேடேட்டு கனிமங்கள்
கால்சியம் கனிமங்கள்
பேரியம் கனிமங்கள்
முக்கோணவமைப்புக் கனிமங்கள்
கனிமங்கள்
தண்டையார்பேட்டை வட்டம்

தண்டையார்பேட்டை வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். வட சென்னையில் இவ்வட்டம், தண்டையார்பேட்டை வருவாய் கோட்டத்தில் அமைந்த 5 வட்டங்களில் ஒன்று. இவ்வட்டத்தின் வட்டாட்சியர் அலுவலகம் தண்டையார்பேட்டையில் இயங்குகிறது.
 
தண்டையார்பேட்டை வட்டம், பழைய கோட்டை-தண்டையார்பேட்டை வட்டத்தின் பகுதிகளைக் கொண்டு டிசம்பர், 2013  அன்று நிறுவப்பட்டது.  

இந்த வட்டம்  4 உள்வட்டங்களும், 11 வருவாய் கிராமங்களும் கொண்டது.

மேற்கோள்கள்

வெளி இணைப்புகள்
  சென்னை மாவட்ட அதிகாரப்பூர்வ இணையத்தளம்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
எழும்பூர் வட்டம்

எழும்பூர் வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய் கோட்டத்தின் ஐந்து வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் எழும்பூரில் இயங்குகிறது.
 
எழும்பூர் வட்டம்  4 உள்வட்டங்களும், 4 வருவாய் கிராமங்களும் கொண்டது.

மேற்கோள்கள்

வெளி இணைப்புகள்
  சென்னை மாவட்ட அதிகாரப்பூர்வ இணையத்தளம்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
மாம்பலம் வட்டம்

மாம்பலம் வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய் கோட்டத்தின் ஐந்து வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் மாம்பலத்தில் இயங்குகிறது.
 
மாம்பலம் வட்டம்  4 உள்வட்டங்களும், 4 வருவாய் கிராமங்களும் கொண்டது.

மேற்கோள்கள்

வெளி இணைப்புகள்
  சென்னை மாவட்ட அதிகாரப்பூர்வ இணையத்தளம்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
மயிலாப்பூர் வட்டம்

மயிலாப்பூர் வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய்கோட்டத்தின் ஐந்து வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் மயிலாப்பூரில் இயங்குகிறது.
 
மயிலாப்பூர் வட்டம்  4 உள்வட்டங்களும், 4 வருவாய் கிராமங்களும் கொண்டது.

மேற்கோள்கள்

வெளி இணைப்புகள்
  சென்னை மாவட்ட அதிகாரப்பூர்வ இணையத்தளம்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
பெரம்பூர் வட்டம்

பெரம்பூர் வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். தண்டையார்பேட்டை வருகோட்டத்தின் ஐந்து வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் பெரம்பூரில் இயங்குகிறது.
 
பெரம்பூர் வட்டம்  4 உள்வட்டங்களும், 8 வருவாய் கிராமங்களும் கொண்டது.

மேற்கோள்கள்

வெளி இணைப்புகள்
  சென்னை மாவட்ட அதிகாரப்பூர்வ இணையத்தளம்

சென்னை மாவட்ட வட்டங்கள்
சென்னை புவியியல் தொடர்பான குறுங்கட்டுரைகள்
அவோகேட்ரைட்டு

அவோகேட்ரைட்டு (Avogadrite)  என்பது (K,Cs)BF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பொட்டாசியம்-சீசியம் டெட்ராபுளோரோபோரேட்டு என்ற சேர்மமாக ஓர் ஆலைடாக இது வகைப்படுத்தப்படுகிறது. செஞ்சாய்சதுர வடிவத்தில் Pnma  என்ற இடக்குழுவில் 8.66 Å, b 5.48 Å மற்றும் c Å 7.03 அளவுருக்களில் அவோகேட்ரைட்டு படிகமாகிறது.

வரலாறு 

இத்தாலியக் கனிமவியலாளர் பெரூக்சியோ சாம்போனினி 1926 ஆம் ஆண்டில் அவோகேட்ரைட்டு கனிமத்தைக் கண்டறிந்தார். இதற்காக அவர் வெசுவியசு மலைக்கு அருகில இருந்த பல நீரவித்துளைகளிலும், இலிபாரி தீவிலும் கிடைத்த பல மாதிரிகளை ஆய்வுசெய்தார். இயற்கையில் எரிமலை நீராவித்துளைகளைச் சுற்றி ஒரு பதங்கமாகும் பொருளாக அவோகேட்ரைட்டு காணப்படுகிறது . 1776-1856 காலத்தில் வாழ்ந்த இத்தாலிய விஞ்ஞானி அமெடியோ அவோகேட்ரோவின் பெயரை இக்கனிமத்திற்கு இவர் சூட்டினார் .

பன்னாட்டு கனிமவியலாளர் சங்கம் அவோகேட்ரைட்டு கனிமத்தை Avg என்ற குறியீட்டால் அடையாளப்படுத்துகிறது.

மேற்கோள்கள் 

கனிமங்கள்
சீசியம் கனிமங்கள்
பொட்டாசியம் கனிமங்கள்
டெட்ராபுளோரோபோரேட்டுகள்
நேர்ச்சாய்சதுரக் கனிமங்கள்
பாத்ரீசியா வைட்லாக்

பேராசிரியர்  பாத்ரீசியா வைட்லாக் (Patricia Ann Whitelock)  ஒரு தென் ஆப்பிரிக்க வானியர்பியலாளர் ஆவார். இவர் தென் ஆப்பிரிக்க அறிவியல் கல்விக்கழக உறுப்பினரும் ஆவார்.

இவர் 2002 ஜூனில் இருந்து 2003 நவம்பர் வரை  தென் ஆப்பிரிக்க வான்காணகத்தின் பொறுப்புச் செயலராக இருந்த்ப் பின் 2012 இல் அதன் இயக்குநர் ஆனார்.  இவர் 100 அலவுக்கும் மேற்பட்ட சாப் புலமையாளர்களால் மீள்பார்வையிடப்பட்ட ஆய்வுக் கட்டுரைகளை வெளியிட்டுள்ளார்.  இவரது ஆய்வு விண்மீன்களின் படிமலர்ச்சியைப் பற்றியும் களப் பால்வெளிக் கொத்துகளையும் பற்றியும் அமைகிறது.

மேற்கோள்கள்

புற இணைப்புகள்
 

வாழும் நபர்கள்
பெண் வானியற்பியலாளர்கள்
தென் ஆப்பிரிக்கப் பெண் அறிவியலாளர்கள்
தென்னாப்பிரிக்க வானியலாளர்கள்
பெண் வானியலாளர்கள்
பெண் இயற்பியலாளர்கள்
சூடசந்திரம்

சூடசந்திரம் ( Chudasandiram  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த,  ஒரு வருவாய் கிராமம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த ஊரில்  393 வீடுகளும், மக்கள் தொகையானது  1727  என்று உள்ளது. இதில் ஆண்கள்  882 பேரும், பெண்கள் 845 பேரும் உள்ளனர்  மக்களின் எழுத்தறிவு விகிதம்  52.73 % ஆகும், இதில் ஆண்களின் எழுத்தறிவு விகிதம் 59.37,  பெண்களின் எழுத்தறிவு விகிதமானது 45.64 %.  என்று உள்ளது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
எருது கோட்டை

எருது கோட்டை ( Erudukotta ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த,  ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 7 கி.மீ தொலைவிலும் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில்  1,190 வீடுகளும், மொத்த மக்கள் தொகையானது  5,563  ஆக உள்ளது. இதில் ஆண்கள் 2,914 பேரும்,  பெண்கள் 2,649 ஆவர்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
கும்ளாபுரம்

கும்ளாபுரம் ( Gumalapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த , தளி ஊராட்சி ஒன்றியத்துக்கு உட்பட்ட  ஒரு  வருவாய் கிராமம் ஆகும்.

அமைவிடம் 
இந்த ஊர் மாவட்டத் தலைநகரான கிருட்டிணகிரியில் இருந்து 66  கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில் 723 வீடுகளும்,  மக்கள் தொகையானது  3331  ஆக உள்ளது. இதில் பெண்கள் விகிதம்  48.5% என்றும், மொத்த எழுத்தறிவு விகிதம் 60.6% ஆகும், இதில் பெண்களின் எழுத்தறிவு விகிதமானது 26.8% என்று உள்ளது.

ஊரில் உள்ள கோயில்கள் 
இந்த ஊரில் வீரபத்திரர் கோயில், கங்கணப்பள்ளி மகாதேஸ்வரன் கோயில், முத்துராய சுவாமி கோயில், நாகமங்க வீரபத்திரர் கோயில், சிவன் கோயில், இலட்சுமி நரசிம்மர் கோயில், கௌரம்மா கோயில், பெரியமடம் பங்கதராய சுவாமி கோயில், நாகதேவர் கோயில், அனுமந்தராயர் கோயில் என பல கோயில்கள் உள்ளன.

சிறப்பு மிக்க இந்த ஊரில் 101 கோயில்கள், 101 ஏரிகள், 101 குட்டைகள், 101 குகைகள் இருந்திதாகவும் காலப்போக்கில் அவை அழிந்துவிட்டதாகவும் செவிவழித் தகவல்கள் உள்ளன.

குறிப்பு 

கிருஷ்ணகிரி மாவட்டத்திலுள்ள கிராமங்கள்
அனுமந்தபுரம்

அனுமந்தபுரம் ( Hanumanthapuram  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு  வருவாய் கிராமம்  ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 45   கி.மீ. தொலைவிலும், மாநிலத் தலைநகரான சென்னையில் இருந்து 308  கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில் 1125 வீடுகளும்,  மக்கள் தொகையானது  5241  ஆக உள்ளது. இதில் பெண்கள் விகிதம்  48.3% என்றும், மொத்த எழுத்தறிவு விகிதம் 50.9% ஆகும், இதில் பெண்களின் எழுத்தறிவு விகிதமானது 20.8% என்று உள்ளது.

ஊரில் உள்ள கோயில்கள் 
 பலகை கரகம் கோயில்

குறிப்பு 

கிருஷ்ணகிரி மாவட்டத்திலுள்ள கிராமங்கள்
ஒசபுரம்

ஒசபுரம் அல்லது ஹொசபுரம் ( Hosapuram  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 45   கி.மீ. தொலைவிலும், மாநிலத் தலைநகரான சென்னையில் இருந்து 308  கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
ஜாகிர் காருப்பள்ளி

ஜாகிர் காருப்பள்ளி ( Jagirkarupalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் கெலமங்கலத்தில் இருந்து 9 கிலோமீட்டர் தொலைவிலும், மாவட்டத் தலைநகரான கிருட்டிணகிரியில் இருந்து 54   கி.மீ. தொலைவிலும், மாநிலத் தலைநகரான சென்னையில் இருந்து 317   கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில் 393 வீடுகளும்,  மக்கள் தொகையானது  1905  ஆக உள்ளது. இதில் பெண்கள் விகிதம்  47.3% என்றும், மொத்த எழுத்தறிவு விகிதம் 54.9%  ஆகும், இதில் பெண்களின் எழுத்தறிவு விகிதமானது 21.8% என்று உள்ளது.

ஊரில் உள்ள கோயில்கள் 
 கெரிகை மாரம்மா கோயில்

குறிப்பு 

கிருஷ்ணகிரி மாவட்டத்திலுள்ள கிராமங்கள்
பிரய்வால் சாத்திரி

பிரய்வால் சாத்திரி (Prajval Shastri)  இந்திய வானியற்பியல் கழகத்தில் வானியற்பியலாளராகப் பணிபுரிகிறார்,  இவர் மீப்பொருண்மை இயக்கும் முனைவுறு பால்வெளிக்கரு நிகழ்வில் ஆய்வு செய்கிறார். இதற்கு இவர் கதிரியல் முதல் X-கதிர் வரை  பல மின்காந்த அலைநீளங்களின் நோக்கீடுகளைப் பயன்படுத்துகிறார்.

இளமையும் கல்வியும்

சாத்திரி மங்களூரில் பிறந்து வளர்ந்தார். பள்ளிபடிப்பு முடித்ததும் மைசூர் பல்கலைக்கழகத்தைச் சேர்ந்த மங்களூர் புனித அகனேசு கல்லூரியில் இயர்பியல் சார்ந்த அறிவியல் புலங்களில் இளம் அறிவியல் பட்டம் பெற்றார். இவர் பிறகு இயற்பியல் மூதறிவியல் பட்டம் பெற மும்பை இந்தியத் தொழில்நுட்பக் கழகத்தில் சேர்ந்தார். இவர் முனைவர் பட்டத்தை டாட்டா அடிப்படை ஆராய்ச்சி நிறுவனத்தில் 1989 இல் முடித்தார். இவரது முனைவர் பட்ட ஆய்வுரை "முனைவுறு பால்வெளிக்கருவில் சார்பியல் ஒளிக்கற்றை (Relativistic Beaming in Active Galactic Nuclei)"  என்பதாகும். இவரது வழிகாட்டி விஜய் கபாகி ஆவார்.

நடப்பு ஆராய்ச்சி
இவரது நடப்பு ஆராய்ச்சி சிறப்புப் புலமாக முனைவுறு பால்வெளிக்கரு (முபாக) நிகழ்வு  அமைகிறது. இவரது ஆராய்ச்சிப் புலங்கள் பின்வருமாறு:
முபாக உமிழ்வுக் கோட்டுப் பகுதிகள் (தொகுபுலக் கதிரியல் படப்பிடிப்பு, WiFeS,  சைடிங் சுப்பிரிங்)
 முபாக வில் இருந்தான X-கதிர் உமிழ்வு (XMM-Newton, சுசாகு)
 கதிரியலாக அமைதியான முபாக ([[மீநீள அடிக்கோட்டு குறுக்கீட்டளவி,  GMRT)
 முபாகவில் இருந்தான  வளிம வெளியேற்றம் ( புற ஊதாக் கதிருக்கு அப்பாலான கதிர்நிரல் தேட்டக்கலம்)
பிளசார் மாறுமை: WEBT கண்காணிப்புப் பரப்புரைகள் (வைணு பாப்பு, ஆன்லே தொலைநோக்கிகள்)

தொழில்முறை உறுப்பாண்மைகள்
இவர் பின்வரும் அமைப்புகளில் உறுப்பினராக உள்ளார்:
 பன்னாட்டு வானியல் ஒன்றியம்
 ஒருங்கிணைப்புக் குழு,  வான்புள்ளியியல், வான்தகவலியல் பணிக்குழு, பன்னாட்டு வானியல் ஒன்றியம்
 ஒருங்கிணைப்புக் குழு,  ஆணையம் 40 (கதிர்வானியல்),  பன்னாட்டு வானியல் ஒன்றியம்
 இந்திய வானியல் கழகம்
 இந்திய இயற்பியல் கழகம்

வெளியீடுகள்
இவரது சில ஆய்வுக் கட்டுரைகள் பின்வருமாறு:

OVI Asymmetry and an Accelerated Outflow in an Obscured Seyfert: FUSE and HST STIS Spectroscopy of Markarian 533(2006, Astrophys. J. 646, 76; astro-ph/0603842)
When Less Is More: Are Radio Galaxies below the Fanaroff-Riley Break More Polarized on Parsec Scales?(2005, Astrophys. J. Lett, 632, L69; astro-ph/0509559)
Jets in Seyfert galaxies  (2003, in Active Galactic Nuclei: from Central Engine to Host Galaxy, eds.: Collin, Combes & Shlosman)
Seyferts & their Radio Morphology  (2001, Astron. Astrophys. Trans., 20, 281)
Quasar X-ray Spectra Revisited (1993, Astrophys. J., 410, 29)
A Relativistically Beamed X-ray Component in Quasars? (1991, Mon. Not. R. astr. Soc. 249, 640)

செய்திகளில்
The Hindu - Loving each dot and smudge in the sky

மேற்கோள்கள்

இந்தியப் பெண் இயற்பியலாளர்கள்
இந்தியப் பெண் அறிவியலாளர்கள்
இந்திய இயற்பியலாளர்கள்
இந்திய வானியலாளர்கள்
பெண் வானியலாளர்கள்
இந்திய வானியற்பியலாளர்கள்
வாழும் நபர்கள்
கருநாடகப் பெண் அறிவியலாளர்கள்
பெண் வானியற்பியலாளர்கள்
அம்மன் காசு

அம்மன் காசு என்பது புதுக்கோட்டை சமஸ்தானத்தின் தொண்டைமான் மன்னர்கள்  வெளியிட்ட நாணயம் ஆகும். இந்த நாணயத்தின் ஒருபுறத்தில் தொண்டைமான்களின் வழிபாட்டு தெய்வமாகிய பிரகதாம்பாளின் உருவம் இருக்கும். ஆகையால்தான் அதற்குபுதுக்கோட்டை அம்மன் காசு என்ற பெயர் ஏற்பட்டது. இக்காசை புதுக்கோட்டை அம்மன் சல்லி என்றும் அழைப்பார்கள்.

மதிப்பீடு
பிரித்தானிய இந்தியாவின் ஒரு பைசாவுக்கு மூன்று அம்மன் காசுகள் சமம். இந்தக் காசை அவர்கள் பெற்ற உரிமையின் அடையாளமாக வெளியிட்டுக்கொண்டார்கள். அந்த நாட்டின் அதிபதி பிரகதாம்பாள் என்றும், அவளுடைய பிரதிநிதியாகத்தான் தொண்டைமான்கள் ஆண்டுவந்ததாக கூறிக்கொண்டனர்.

குறிப்புகள்

வெளி இணைப்புகள்
  நாணயங்கள் குறித்த தொகுப்பு
  அம்மன் காசு! விகடன் பத்திரிக்கை செய்தி
  தஞ்சை தமிழ் பல்கலைகழக செய்தி 

புதுக்கோட்டை சமஸ்தானம்
இந்திய நாணயங்கள்
இந்திய வரலாற்றில் நாணயங்கள்
தமிழக நாணயவியல்
ஐதரோசிங்கைட்டு

ஐதரோசிங்கைட்டு (Hydrozincite) என்பது Zn5(CO3)2(OH)6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துத்தநாகப் பூ அல்லது மாரியோனைட்டு என்ற பெயராலும் இது அறியப்படுகிறது. வெண்மை நிற கார்பனேட்டு கனிமவகையான இக்கனிமம் படிகவடிவத்திற்கு மாறாக பெரும்படிவுகளாகக் காணப்படுகிறது. 

பன்னாட்டு கனிமவியல் சங்கம் ஐதரோசிங்கைட்டு  கனிமத்தை Hznc என்ற குறியீட்டால் அடையாளப்படுத்துகிறது.

துத்தநாக தாதுக்களின் ஆக்சிசனேற்றத் தயாரிப்பாக  சுரங்கங்களின் மேலோடுகளில் இது இயற்கையில் தோன்றுகிறது. பெரும்பாலும் சிமித்சோனைட்டு, எமிமார்பைட்டு, வில்லெமைட்டு, செருசைட்டு, அரிச்சால்சைட், கால்சைட்டு, லிமோனைட்டு போன்ற கனிமங்களுடன் ஐதரோசிங்கைட்டு கலந்து காணப்படுகிறது.

ஐதரோசிங்கைட்டு முதன்முதலாக 1853 ஆம் ஆண்டில் ஆத்திரியா நாட்டின் காரிந்தியா மாநிலத்தில் அமைந்துள்ள பேடு பிளீபெர்க் என்ற வர்த்தக நகரத்தில் கண்டுபிடிக்கப்பட்டு விவரிக்கப்பட்டது. இதன் வேதியியல் உள்ளடக்கத்தை மையமாகக் கொண்டு இதற்கு ஐதரோசிங்கைட்டு எனப் பெயரிடப்பட்டது.

மேற்கோள்கள் 

Mineral galleries data

கனிமங்கள்
கார்பனேட்டு கனிமங்கள்
துத்தநாகக் கனிமங்கள்
ஒளிரும் கனிமங்கள்
ஒற்றைச்சரிவச்சுக் கனிமங்கள்
ஜெக்கேரி

ஜெக்கேரி ( Jakkeri  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட  ஒரு  வருவாய் கிராமம்  ஆகும். இந்த ஊர் கெலமங்கலத்துக்கு அருகில், மாவட்டத் தலைநகரான கிருட்டிணகிரியில் இருந்து 44 கி.மீ. தொலைவிலும், மாநிலத் தலைநகரான சென்னையில் இருந்து  307 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில் 914 வீடுகளும்,  மக்கள் தொகையானது  3957  ஆக உள்ளது. இதில் பெண்கள் விகிதம்  49.7% என்றும், மொத்த எழுத்தறிவு விகிதம் 59.3%  ஆகும், இதில் பெண்களின் எழுத்தறிவு விகிதமானது  25.5% என்று உள்ளது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
ஜவளகிரி

ஜவளகிரி ( Jakkeri  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் தளியில் இருந்து 9 கிலோமீட்டர் தொலைவிலும், மாவட்டத் தலைநகரான கிருட்டிணகிரியில் இருந்து  73 கி.மீ. தொலைவிலும், மாநிலத் தலைநகரான சென்னையில் இருந்து  338 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
கக்கதாசம் அக்ரகாரம்

கக்கதாசம் அக்ரகாரம் ( Kakkadasam Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் தளிக்கு 2 கிலோமீட்டர் தொலைவில், மாவட்டத் தலைநகரான கிருட்டிணகிரியில் இருந்து  63  கி.மீ. தொலைவிலும், மாநிலத் தலைநகரான சென்னையில் இருந்து  327 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில் 881 வீடுகளும்,  மக்கள் தொகையானது 3748  ஆக உள்ளது. இதில் பெண்கள் விகிதம்  48.2% என்றும், மொத்த எழுத்தறிவு விகிதம் 62.8%  ஆகும், இதில் பெண்களின் எழுத்தறிவு விகிதமானது  26.0% என்று உள்ளது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
செரினா விட்டி

செரினா விட்டி (Serena Viti)  இலண்டன் பல்கலைக்கழகக் கல்லூரி பேராசிரியரும் வானியற்பியல் துறைத் தலைவரும் ஆவார்.  இவர் இயற்பியல், வானியல் துறையின் விண்மீன்கள், விண்மீன் உருவாக்கம், பால்வெளிப் படிமலர்ச்சி ஆராய்ச்சிக் குழுவில் பங்கேற்கிறார்.

கல்வி 
இவர் இலண்டன் அரசி மேரி பல்கலைக்கழகத்திலும் வெசுட்டுபீல்டு கல்லூரியிலும் படித்து 1994 இல் இளம் அறிவியல் பட்டத்தை வானியற்பியலில் பெற்றார்.  இவர் தன்முனைவர் பட்டத்தை இலண்டன் பல்கலைக்கழக்க் கல்லுரியில் 1997 இல் பெற்றார் இவரது முனைவர் பட்ட ஆய்வு குளிர்ந்த விண்மீன்கள், சூரியக் கரும்புள்ளிகளின் அகச்சிவப்புக் கதிர்நிரல் ஆய்வாகும்..  முனைவர் பட்டம் பெற்றதும் இவர் இலாசு ஏஞ்சலீசு கலிபோர்னியா பல்க்லைக்கழகத்தில் விண்மீன் உருவாக்கம், வான்வேதியியல் புலத்தில் முதுமுனைவர் ஆய்வில் சேர்ந்தார். பின்னர் 22003 அக்தோபரில் குறிப்பிட்ட காலம் உரோமில் உள்ள இத்தாலி, தேசிய ஆராய்ச்சி மன்ற விரிவுரைத் தகைமையின்கீழ் எர்ழ்செல் அறிவியலாளராக இருந்தார். இவர் 2003 அக்தோபரில் இலாசு ஏஞ்சலீசு கலிபோர்னியா பல்கலைக்கழகத்துக்குத் திரும்பிவந்து அறிவியல் தொழில்நுட்ப ஏந்தமைப்பில் உயர்நிலை ஆய்வுநல்கை ஔறுப்பினர் ஆனார். இங்கு 2004 இல் வானியற்பியல் விரிவுரையாளர் ஆனார்.  இவர் 2007 உயர்விரிவுரையாளராகவும் 2012 இல் வனியற்பியல் பேராசிரியராகவும் ஆனார். இவர் 2016 இல் இலசு ஏஞ்சலீசு கலிபோர்னியா பல்கலைக்கழக வானியற்பியல் துறைத்தலைவர் ஆனார்.

ஆராய்ச்சியும் வாழ்க்கைப்பணியும் 
இவர் மூலக்கூற்று வானியற்பியல் இதழின் பதிப்பாசிரியராக இருந்தார்.  இவர் ஐரோப்பிய வானியல் கழகத்தின் நடப்புச் செயலாளர் ஆவார். இவர் 2002 முதல் 2005 வரை அரசு வானியல் கழகத்தின் மன்ற உறுப்பினர் ஆவார். இவர் இக்கழகத்தின்  வானியல் சார்ந்த பல அறிவியல் தொழில்நுட்ப அறிவுரைப் பலகங்களிலும் குழுக்களிலும் பணியாற்றுகிறார்.  இவரது முதன்மை ஆய்வுப்புலம் வான் வேதியியலும் விண்வெளி மூலக்கூறுகளும் பற்றியதாகும். இவர் பன்னாட்டு வானியல் ஒன்றியத்திலும் அரசு வானியல் கழகத்திலும் ஐரோப்பிய வானியல் கழகத்திலும் உறுப்பினர் ஆவார்.  இவர் வானியற்பியல் சார் வேதியியல் கழகத்தின் சார்பில் 2004 இல் வான்வேதியியலில் கண்காட்சி ஒன்றை அரசு கழகக் கோடைக் கண்காட்சியாக நடத்தினார்.  இவர் நோக்கீட்டு மூலக்கூற்று வானியல் நூலின் இணையாசிரியரும் ஆவார்.

தகைமைகளும் விருதுகளும் 

இவர் 2006 இல் அரசு வானியல் கழகத்தின் வானியலுக்கான பவுலர் விருதைப் பெற்றார்  இவர் 2015 இல் ஆத்திரேலிய வானியல் வான்காணகத்தின் தகவுறு வருகைதரு ஆய்வுநல்கையைப் பெற்றார்.

மேற்கோள்கள்

புற இணைப்புகள் 
 

வாழும் நபர்கள்
பிரித்தானிய வானியற்பியலாளர்கள்
பிரித்தானிய வானியலாளர்கள்
பிரித்தானியப் பெண் அறிவியலாளர்கள்
பெண் வானியற்பியலாளர்கள்
பெண் வானியலாளர்கள்
கோபால்ட் பாசுப்பேட்டு

கோபால்ட் பாசுப்பேட்டு (Cobalt phosphate) என்பது Co3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கோபால்ட் ஊதா என்ற வர்த்தகமுறை பெயரால் இந்த கனிம வேதியியல் நிறமி அறியப்படுகிறது . இதன் மெல்லிய படலங்கள் நீர் ஆக்சிசனேற்ற வினையூக்கிகளாகச் செயல்படுகின்றன .

தயாரிப்பும் அமைப்பும் 

கோபால்ட்(II) மற்றும் பாசுப்பேட்டு உப்புகளின் நீரிய கரைசல்களை சேர்த்து வினைபுரியச் செய்தால் திண்ம நிலை நான்குநீரேற்று CoPO4(H2O)4  வீழ்படிவாகிறது. மேலும் இதை சூடுபடுத்தினால் ஒரு நீரிலியாக மாற்றமடைகிறது. நீரற்ற CoPO4 சேர்மத்தில் Co2+ மையங்களை இணைத்துள்ள தனித்தியங்கும் பாசுப்பேட்டு (PO3−4) எதிர்மின் அயனிகள் உள்ளதாக எக்சுகதிர் படிகவியல் ஆய்வுகள் தெரிவிக்கின்றன. ஆறு ஒருங்கிணைவுகள் கொண்ட எண்முகம் மற்றும் ஐந்து ஒருங்கிணைவு தளங்கள் இரண்டையும் கோபால்ட்டு அயனிகள் 1:2 என்ற விகிதத்தில் ஆக்ரமிக்கின்றன 

.

மேற்கோள்கள் 

கோபால்ட்(II) சேர்மங்கள்
பாசுபேட்டுகள்
கனிமவேதியியல் நிறமிகள்
கலுகொண்டபள்ளி

கலுகொண்டபள்ளி  ( Kalugondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர்  மாவட்டத் தலைநகரான கிருட்டிணகிரியில் இருந்து   66  கி.மீ. தொலைவிலும், மாநிலத் தலைநகரான சென்னையில் இருந்து  329 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும்.

குறிப்பு 

கிருஷ்ணகிரி மாவட்டத்திலுள்ள கிராமங்கள்
கரண்டபள்ளி

கரண்டபள்ளி  ( Karandapalli) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் தளிக்கு  12 கிலோமீட்டர் தொலைவில், மாவட்டத் தலைநகரான கிருட்டிணகிரியில் இருந்து  66   கி.மீ. தொலைவிலும், மாநிலத் தலைநகரான சென்னையில் இருந்து  332 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது.

மக்கள் வகைப்பாடு 
2011 மக்கள் தொகை கணக்கெடுப்பின்படி, இந்த கிராமத்தில்  863 வீடுகளும்,  மக்கள் தொகையானது 3678 ஆக உள்ளது. இதில் பெண்கள் விகிதம்  47.4% என்றும், மொத்த எழுத்தறிவு விகிதம் 9.1%  ஆகும், இதில் பெண்களின் எழுத்தறிவு விகிதமானது   18.0%. என்று உள்ளது.

குறிப்பு 

கிருஷ்ணகிரி மாவட்டத்திலுள்ள கிராமங்கள்
யூனா கோல்மய்யர்

யூனா கோல்மய்யர் (Juna Kollmeier) ஓர் அமெரிக்க வானியற்பியலாளர் ஆவார். இவர் இப்போது கார்னிகி அறிவியல் நிறுவனத்தில் பணிபுரிகிறார். இவர் 2020 இல் தொடங்கவுள்ள சுலோவான் இலக்கவியல் வானளக்கையின் ஐந்தாம் கட்ட இயக்குநராக உள்ளார்.

இளமையும் கல்வியும் 

ஒரு கோடைப் பட்டறை வகுப்பில் விண்மீகளின் வகைபாடு பற்றிய உரையை கேட்பதற்கு முன் இவர் சட்டவியல் படித்து வழக்கறிஞராக விருப்பம் கொண்டிருந்தார். இவர் தன் இயற்பியல் இளவல் பட்டத்தைக் கலிபோர்னியா தொழில்நுட்ப நிறுவனத்தில் 2000 இல் பெற்றார்.  இவ்ர் பால்வெளியிடை ஊடகம் பற்றி முனைவர் பட்டம் பெற ஓகியோ அரசு பல்கலைக்கழகத்தில் சேர்ந்தார். இவர் தன் முனைவர் பட்டத்தை 2006 இல் பெற்றார்.

ஆராய்ச்சியும் பணியும் 

இவரது ஆய்வு புடவியின் கட்டமைப்பு உருவாக்கத்தில் கவனம் செலுத்துகிறது. இவர் தொடக்கநிலைப் புடவியின் பாழ்நிலை அலைவுகளில் இருந்து கருந்துளைகளும் பால்வெளிகளும் எப்படி உருவாகின்றன என அறிய, அண்டவியல், நீர்ம இயங்கியல் ஒப்புருவாக்கங்களையும் பகுப்பாய்வுக் கோட்பாட்டையும் பயன்படுத்துகிறார். இவற்றை ஆய, இவர் பால்வெளியிடை ஊடகம், பால்வழி, மீப்பொருண்மைக் கருந்துளைகள் ஆகிய களங்களைப் பயன்படுத்துகிறார்.

ஓகியோ அரசு பல்கலைக்கழகத்தில் முனைவர் பட்டம் முடித்ததும் இவர் அபுள் ஆய்வு மாணவராகவும் கார்னிகி பிரின்சுடன் ஆய்வு மாணவராகவும் இருந்தார்.  இவர் 2008 இல் கார்னிகி அறிவியல் நிறுவனத்தில் சேர்ந்தார். இவர் 2014 இல் ஒளியன் குறைவாக்க நெருக்க்டி குறித்து அற்வித்தார் இந்நெருக்கடி மின்னணுவாக்க நீரக வளிம்ம், பால்வெளியிடை ஊடக நீரகம் ஆகியவற்றுக்கு இடையில் உள்ள ஒளியன் அளவுப் பற்றாக்குறையால் ஏற்படுவதாகும்.

இவர் 2015 இல் உயராய்வு நிறுவனத்தில் வருகைதரு பேராசிரியராக இருந்தார். இப்போது இவர் கார்னிகி வான்காணகங்களின் ஆய்வாளராக உள்ளார்.  இங்கு இவர் அழைப்பின்பேரில் அடிக்கடி உரையாற்றுகிறார்.  இவர் சுலோவான் இலக்க்கவியல் வானளக்கைத் திட்டத்துக்கு தலைமையேற்பார் என அறிவிக்கப்பட்டது.

இவர் "மதிநுட்பர்" என்ற பி. பி. எசு. ஆவணத்தில் தோன்றினார் "Genius".

மேற்கோள்கள்

புற இணைப்புகள் 

அமெரிக்க இயற்பியலாளர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
பெண் வானியற்பியலாளர்கள்
பெண் இயற்பியலாளர்கள்
பெண் வானியலாளர்கள்
அமெரிக்கப் பெண் அறிவியலாளர்கள்
தைட்டானியம்(III) அயோடைடு

தைட்டானியம்(III) அயோடைடு (Titanium(III) iodide) என்பது TiI3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். அடர் ஊதா நிறத்தில் காணப்படும் இத்திண்மம் சிதைவடைவதை தவிர கரைப்பான்களில் கரையாது.

தயாரிப்பு 

தைட்டானியமும் அயோடினும் சேர்ந்து தைட்டானியம்(III) அயோடைடு உருவாகிறது:

2Ti + 3I2 ---> 2 TiI3

TiI4 சேர்மத்தை அலுமினியத்துடன் சேர்த்து ஒடுக்க வினைக்கு உட்படுத்துவதாலும் தைட்டானியம்(III) அயோடைடு தயாரிக்கலாம்.

கட்டமைப்பினைப் பொறுத்தவரையில் தைட்டானியம்(III) அயோடைடு முகப்பு பகிர்வு எண்முகத்தின் பலபடியாகத் தோற்றமளிக்கிறது. 323 கெல்வின் வெப்பநிலைக்கு மேல் Ti---Ti பிணைப்புக்கு இடையிலான இடைவெளி சமமாக உள்ளது. ஆனால் இவ்வெப்பநிலைக்கு கீழாக இச்சேர்மம் நிலைமாற்றத்திற்கு உட்படுகிறது. தாழ் வெப்பநிலை கட்டத்தில் Ti---Ti தொடர்புகள் குட்டையாகவும் நீண்டும் மாறி மாறி அமைகின்றன. தாழ்வெப்பநிலை கட்டமைப்பானது மாலிப்டினம் டிரைபுரோமைடின் கட்டமைப்பை ஒத்ததாக உள்ளது

மேற்கோள்கள் 

தைட்டானியம் சேர்மங்கள்
அயோடைடுகள்
கனிமவேதியியல் பலபடிகள்
தைட்டனைல் சல்பேட்டு

தைட்டனைல் சல்பேட்டு (Titanyl sulphate) என்பது TiOSO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது வெண்மை நிறத்தில் காணப்படுகிறது. தைட்டானியம் டையாக்சைடுடன் புகையும் கந்தக அமிலத்தைச் சேர்த்து சூடுபடுத்துவதால் தைட்டனைல் சல்பேட்டு உருவாகிறது. நீரேறிய தைட்டானியம் டையாக்சைடு கூழ்மமாக இது நீராற்பகுப்பு அடைகிறது.  நான்முக கந்தகமும் எண்முக தைட்டானியம் மையங்களும் சேர்ந்த அடர் பலபடி வலையமைப்பை இச்சேர்மம் பெற்றுள்ளது. 

தைட்டானியத்துடன் இணைக்கப்பட்டுள்ள ஆறு ஈந்தணைவிகளும் நான்கு வேறுபட்ட சல்பேட்டு பகுதிக்கூறுகள் மற்றும் ஒரு ஆக்சைடு பாலத்திலிருந்து பெறப்பட்டவையாகும். இச்சேர்மத்தின் ஓர் ஒற்றை நீரேற்றும் அறியப்படுகிறது. இதுவும் நீரற்ற பொருள் போலவே தயார் செய்யப்படுகிறது. நீரேற்றில் ஒரு Ti-OS பிணைப்பு Ti-OH2 பிணைப்பால் மாற்றீடு செய்யப்படுகிறது 

.

மேற்கோள்கள் 

தைட்டானியம் சேர்மங்கள்
சல்பேட்டுகள்
வி. இராமசாமி

வீராசுவாமி ராமஸ்வாமி  (V. Ramaswami; 15, பிப்பிரவரி  1929) என்பவர் இந்திய உச்சநீதி மன்ற நீதிபதியாக இருந்தவர். இவர் தமிழ்நாட்டைச் சேர்ந்தவர்.சிறீவில்லிப்புத்துர் இந்து பள்ளியிலும், மதுரையில் அமெரிக்கன் கல்லூரியிலும், சென்னையில் சட்டக் கல்லூரியிலும் கல்வி பயின்றார். 

இவர் மீது குற்றங்கள் சாற்றப்பட்டு இவரை உச்சநீதி மன்ற நீதிபதி பதவியிலிருந்து அகற்றுவதற்கு உரிய விசாரணையும் நடவடிக்கைகளும் நடந்தன. நீதிபதி இராமசாமி 1989 அக்டொபர் 1989 முதல் 1994 பிப்பிரவரி 14 வரை உச்சநீதி மன்ற நிதிபதியாகப் பதவி வகித்தார்.

ராமஸ்வாமி சென்னை உயர்நீதிமன்றத்தில் சிவில் மற்றும் கிரிமினல் சட்டம் இரண்டையும் பயிற்சி செய்து தனது வாழ்க்கையைத் தொடங்கினார். அவர் 31 ஜனவரி 1971 அன்று சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். பின்னர், அவர் 12 நவம்பர் 1987 அன்று பஞ்சாப் மற்றும் ஹரியானா உயர் நீதிமன்றத்தின் தலைமை நீதிபதியாக நியமிக்கப்பட்டார். அவரது தொழில் வாழ்க்கையின் உச்சத்தில், அவர் அக்டோபர் 6, 1989 அன்று உச்ச நீதிமன்ற நீதிபதியாக நியமிக்கப்பட்டார்; அதிலிருந்து அவர் பிப்ரவரி 14, 1994 அன்று ஓய்வு பெற்றார்.

மேற்கோள்

இந்திய உச்ச நீதிமன்ற நீதிபதிகள்
1929 பிறப்புகள்
சாராடைட்டு

சாராடைட்டு (Zaratite) என்பது Ni3CO3(OH)4•4H2O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பிரகாசமான மரகத பச்சை நிறத்தில் தோற்றமளிக்கும்  நிக்கல் கார்பனேட்டு கனிமமாக இது வகைப்படுத்தப்படுகிறது. சம அளவு படிக அமைப்புத் திட்டத்தில்  பெருத்தது முதல் தகடுபோல படர்ந்த மார்பு போன்றும் நரம்பு நிரப்பிகள் போன்றும் படிகமாகிறது. இக்கனிமத்தின் ஒப்படர்த்தி அளவு 2.6 என்றும் மோவின் கடினத்தன்மை எண் 3 முதல் 3.5 என்றும் அறியப்படுகிறது. சாராடைட்டின் கட்டமைப்பில் பிளவு ஏதும் இல்லை மற்றும் நொறுங்கினால்  சங்குருவான முறிவும் ஏற்படுகிறது. எண்ணெய்ப்பசை முதல் பளபளப்பானவது வரையிலான ஒளிர்வை இது பெற்றுள்ளது.

பன்னாட்டு கனிமவியல் சங்கம் சாராடைட்டு  கனிமத்தை Zar என்ற குறியீட்டால் அடையாளப்படுத்துகிறது.

மீக்காரப் பாறைகள் பாம்புப்பாறைகளாக மாற்ரமடையும் காலத்தில் முதன்மையாக நிக்கல் மற்றும் இரும்பு தனிமங்களைக் கொண்டிருக்கும் குரோமைட்டு, பென்ட்லான்டைட்டு, பைரோடைட்டு, மில்லரைட்டு போன்ற கனிமங்கள் மாற்றமடைவதாலும், மேலும் இவை நீரேற்றம் அடைவதாலும் உருவாகும் இரண்டாம்நிலை அரிய கனிமம் சாராடைட்டு  ஆகும். NiCO3•6H2O, என்ற வாய்ப்பாட்டைக் கொண்ட எல்யெரைட்டு என்ற கனிம இதனோடு தொடர்புடைய கனிமமாகும்.   
 
எசுப்பானியா நாட்டில் உள்ள கலீசியா பகுதியில் இக்கனிமம் 1851 ஆம் ஆண்டு கண்டறியப்பட்டது. அந்நாட்டின் அரசியல் நிபுணரும் நாடக ஆசிரியருமான அன்டோனியோ கில் ஒய் சாரேட் (1793–1861) என்பவரின் நினைவாக கனிமத்திற்கு இப்பெயர் சூட்டப்பட்டது

இதையும் காண்க 
நிக்கல்(II) கார்பனேட்டு.

மேற்கோள்கள் 

நிக்கல் கனிமங்கள்
கார்பனேட்டு கனிமங்கள்
கனசதுரக் கனிமங்கள்
புது ஆத்தூர்

புது ஆத்தூர் (ஆங்கிலம்:Pudu Athur), தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் இருக்கும் ஒரு  கிராமம் ஆகும். இதற்கு ஈச்சம்பட்டி என்ற பெயரும் உண்டு. இதன் ஒரு பகுதி அருகில் உள்ள குரும்பலூர் பேரூராட்சியை சேர்ந்தது மற்றொரு பகுதி அருகில் உள்ள லாடபுரம் என்ற ஊராட்சியை சார்ந்தது. இதன் அமைவிடம் கூகுள் வரைபடத்தில் 11°13'26.6"N 78°46'20.1"E

மக்கள் வகையினர் 

புது ஆத்தூர் 1967ல் சட்டமன்ற உறுப்பினர் மணியின் பேரன் முன்னாள் சடடமன்ற உறுப்பினர் காட்டுக்குளம் கார்த்திகேயன் ஆகியோர் பிறந்த ஊர்

நீர் ஆதாரம்

மக்களின் பொருளாதாரம்

மக்களின் கல்வி நிலை

விவசாயம்

மேற்கோள்கள் 

பெரம்பலூர் மாவட்டத்திலுள்ள கிராமங்கள்